དེ་ནས་ཁོང་རྣམས་ཀྱིས་རྒན་གོ་རིམ་ལྟར་གཞོན་པས་རྒན་པར་སྲི་ཞུ་བྱེད་པ་དང་།རྒན་པས་གཞོན་པ་ལ་བྱམས་སྐྱོང་གནང་བའི་སྲོལ་བཙུགས་ཏེ།གླང་ཆེན་གྱིས་སྤྲེའུ་ཁུར།སྤྲེའུས་རི་བོང་ཁུར།རི་བོང་གིས་བྱ་གོང་མོ་ཁུར་ནས་ཕན་ཚུན་མཛའ་གཅུགས་ཀྱི་ཐག་པ་དམ་པོས་སྦྲེལ་ཏེ་ཞི་དུལ་བག་ཡངས་ཀྱི་ངང་དུ་ཡིན་རིང་བོར་གནས་པ་ན།ཡུལ་དེར་གནས་པའི་གཅན་གཟན་དང་རི་དྭགསབྱ་དང་བྱེའུ་ཐམས་ཅད་ཀྱང་ཕན་ཚུན་འཚེ་བ་མེད་པར་ཕ་མ་གཅིག་གི་སྤུན་ལྟར་དགའ་བདེའི་དཔལ་ལ་རོལ་ཏེ་འཚོ་ཞིང་གནས།དེ་ནས་བཟུང་ཡུལ་ཁམས་ལ་ནད་མུག་འཁྲིགས་རྩོད་སོགས་མེད་པར་བཀྲ་ཤིས་བདེ་ལེགས་ཕུན་སུམ་ཚོགས་པ་བྱུང་བའོ༎༎